ประกาศคณะกรรมการกํากับหลักทรัพย์และตลาดหลักทรัพย์ที่ กน. 25/2540เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน (ฉบับที่ 2)อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ 1 ให้เพิ่มบทนิยามคําว่า "โครงการที่มีการระดมเงินทุนในต่างประเทศ" ระหว่างบทนิยามคําว่า "ผู้ดูแลผลประโยชน์" และคําว่า "นายทะเบียน" ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 19/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน ลงวันที่ 23 เมษายน พ.ศ. 2540 ดังต่อไปนี้""โครงการที่มีการระดมเงินทุนในต่างประเทศ" หมายความว่า โครงการซึ่งจัดตั้งขึ้นด้วยความประสงค์ที่จะเสนอขายหน่วยลงทุนทั้งหมดแก่บริษัทลงทุนหรือกองทุนซึ่งจัดตั้งขึ้นตามกฎหมายต่างประเทศโดยมีการระดมเงินทุนจากบุคคลทั่วไปในต่างประเทศ"ข้อ 2 ให้ยกเลิก (4) ในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 19/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน ลงวันที่ 23 เมษายน พ.ศ. 2540ข้อ 3 ให้ยกเลิกความใน (5) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 19/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน ลงวันที่ 23 เมษายน พ.ศ. 2540 และให้ใช้ความต่อไปนี้แทน"(5) มีผู้ถือหน่วยลงทุนรายใดรายหนึ่งถือหน่วยลงทุนได้ไม่เกินร้อยละสิบของจํานวนหน่วยลงทุนที่จําหน่ายได้แล้วทั้งหมด เว้นแต่ได้รับความเห็นชอบจากสํานักงาน โดยคํานึงถึงการชําระค่าหน่วยลงทุนตามโครงการโดยรวมด้วยเม็ดเงินใหม่ หรือประโยชน์ของผู้ถือหน่วยลงทุนโดยรวม หรือเพื่อประโยชน์ในการแก้ไขปัญหาตามนโยบายของทางการเป็นสําคัญ และ"ข้อ 4 ให้ยกเลิกความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 19/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน ลงวันที่ 23 เมษายน พ.ศ. 2540 และให้ใช้ความต่อไปนี้แทน"ข้อ 6 ให้บริษัทจัดการยุติการจําหน่ายหน่วยลงทุนและให้ถือว่าการอนุมัติให้จัดตั้งและจัดการกองทุนรวมนั้นสิ้นสุดลง หากครบกําหนดระยะเวลาการเสนอขายหน่วยลงทุนที่สํานักงานกําหนดในการอนุมัติให้จัดตั้งและจัดการกองทุนรวมแล้วปรากฎว่า(1) ไม่สามารถจําหน่ายหน่วยลงทุนให้แก่ผู้ลงทุนสถาบันได้ถึงสิบราย(2) หน่วยลงทุนที่จําหน่ายได้มีมูลค่าน้อยกว่าห้าร้อยล้านบาท หรือ(3) หน่วยลงทุนที่จําหน่ายได้มีมูลค่าถึงห้าร้อยล้านบาท แต่มูลค่าดังกล่าวไม่เพียงพอกับราคา อสังหาริมทรัพย์ที่กองทุนรวมจะซื้อหรือเช่าตามที่ระบุไว้ในโครงการ"ข้อ 5 ให้ยกเลิกความใน (ก) ของ (1) ในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 19/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน ลงวันที่ 23 เมษายน พ.ศ. 2540 และให้ใช้ความต่อไปนี้แทน"(ก) มีผู้ถือหน่วยลงทุนรายใดรายหนึ่งถือหน่วยลงทุนเกินอัตราที่กําหนดหรือเกินจํานวนที่ได้รับความเห็นชอบจากสํานักงานตาม ข้อ 3(5)"ข้อ 6 ให้ยกเลิก (ค) ใน (1) ของข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 19/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม อสังหาริมทรัพย์สําหรับผู้ลงทุนสถาบัน ลงวันที่ 23 เมษายน พ.ศ. 2540ข้อ 7 ให้เพิ่มความต่อไปนี้เป็นข้อ 27/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 19/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน ลงวันที่ 23 เมษายน พ.ศ. 2540"ข้อ 27/1 มิให้นําข้อ 3(1) และ (5) ข้อ 6 (1) และข้อ 7 (1) (ข) มาใช้บังคับในกรณีที่เป็นโครงการที่มีการระดมเงินทุนในต่างประเทศในกรณีที่มีเหตุจําเป็นและสมควร สํานักงานอาจพิจารณาผ่อนผันการปฏิบัติตามประกาศ ที่ กน. 11/2540 ประกาศนี้ และประกาศที่เกี่ยวข้อง รวมทั้งที่แก้ไขเพิ่มเติม ให้กับกองทุนรวมตามโครงการที่มีการระดมเงินทุนในต่างประเทศได้"ข้อ 8 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ 23 พฤษภาคม พ.ศ. 2540(นายอํานวย วีรวรรณ)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์